# data[].attributes.attachment_link.description
Profesjonsutdanningen ved NMBU gir autorisasjon som veterinær. Utdanningen tar mellom til 5,5 til 6 år. Den består av både teori og praksis, og studentene undervises gjennom forelesninger, gruppearbeid, kurs og praktisk undervisning på klinikk.

# data[].attributes.attachment_link.readable_text
Norsk dyrepleier- og assistentforening

Våre medlemmer er dyrepleiere, klinikkassistenter, teknisk/administrativt ansatte og dyrepleierstudenter. NDAF ble startet i 1991. Målsettingen er å gi tilbud om kurs og oppdatering til dyrepleiere og klinikkassistenter på landsbasis.

Foto: Fagforbundet og High & Low Studios

# data[].attributes.attachment_link.description
Våre medlemmer er dyrepleiere, klinikkassistenter, teknisk/administrativt ansatte og dyrepleierstudenter. NDAF ble startet i 1991. Målsettingen er å gi tilbud om kurs og oppdatering til dyrepleiere og klinikkassistenter på landsbasis. Foto: Fagforbundet og High & Low Studios

# data[].attributes.headline
Norsk dyrepleier- og assistentforening på facebook

# data[].attributes.subject
Norsk dyrepleier- og assistentforening på facebook

# data[].attributes.attachment_link.readable_text
Arbeidsgiver: Dyrebeskyttelsen Norge

Stillingstittel: Dyrepleier

Arbeidssted: Oslo

Stillingsprosent: 100%

Varighet: Prosjektstilling med 2 års varighet, mulighet for forlengelse om prosjektet forlenges.

Søknadsfrist: 10. desember 2022
Om organisasjonen
Dyrebeskyttelsen Norge er en landsdekkende dyrevernorganisasjon med 25 lokalavdelinger fra Finnmark i nord til Mandal i sør. Vi har ca. 9000 medlemmer og tusenvis av frivillige. Siden 1859 har vi arbeidet for at dyr skal bli behandlet med respekt og medfølelse. Dette gjør oss til en av verdens eldste dyrevernorganisasjoner.

Dyrebeskyttelsen Norge skal starte en dyreklinikk for dyr av eiere som, av ulike grunner ikke kan betale for veterinærbehandling. Vi opplever at svært mange dyr, og mennesker, ikke får den hjelpen de har behov for. Rusavhengige blir ofte trukket fram som et eksempel på mennesker som ikke bør ha dyr, men vår erfaring tilsier at de gjerne har det og vi vet at disse dyrene ofte ikke får den medisinske behandlingen de har behov for. Vanskeligstilte personer som trenger hjelp med dyrene sine, omfatter også personer som ikke er i rusmiljøet. Dyrebeskyttelsen Norge sin klinikk skal være et tilbud til de dyrene som faller utenfor det kommersielle veterinærtilbudet som finnes i byen i dag og du kan gjerne kalle det et slags Frelsesarmeen eller Blå Kors for dyr.
Om stillingen
Vi ønsker nå å ansette en dyrepleier til Lisaklinikken.

Stillingen rapporterer til klinikkleder for Lisaklinikken, men vil også ved behov oppdatere sentralstyret og lokalavdelingenes styrer.
Kompetanse Faglige kvalifikasjonskrav:
Det kreves:

At du engasjerer deg i laboratoriearbeid, trives med anestesi og smertebehandling, tannbehandlinger, resepsjonsarbeid og har fokus på trygge og forsvarlige rammer rundt ditt arbeid med kolleger, kunder og pasienter.
Følgende erfaringer og kunnskaper vektlegges:

Dyrepleierutdannelse med norsk autorisasjon er ønsket for stillingen, men erfaring kan erstatte dette kravet.

Arbeidserfaring som dyrepleier og etter- og videreutdanning innen dyrepleierfaget generelt.

Det er ønskelig at du har erfaring med tannbehandling og anestesi

Kunnskap og etterutdanning innen smertebehandling og intensivbehandling.

Personlige egenskaper:
Du må:

Ha evne til å håndtere flere oppgaver parallelt i et hektisk arbeidsmiljø.

Ha gode samarbeid- og kommunikasjonsevner.

Ha godt håndlag med dyr.

Ha evne til å arbeide selvstendig og i team.

Ha positiv holdning og en løsningsorientert innstilling.

Eiere til våre pasienter er rusavhengige og økonomisk vanskeligstilte og du må ha et ønske om å kommunisere godt med denne gruppen

Være lidenskapelig opptatt av god dyrevelferd

Hva kan vi tilby?

Arbeid i poliklinikk sammen med veterinær, klinikkassistent og frivillige ved klinikken

En spennende og utfordrende jobb

Svært takknemlige kunder

God faglig støtte

Planlagt og forutsigbart kompetanseutviklingsløp med god faglig støtte

En velutstyrt klinikk nybygget til formålet 2023

Engasjerte og trivelige medarbeidere

Forutsigbare og konkurransedyktige lønns- og arbeidsvilkår

Forutsigbar arbeidstid

Vi forventer at våre ansatte har høy integritet, personlig initiativ, handlekraft og praktisk tilnærming.

Velkommen til oss!

For nærmere informasjon, ta kontakt med Klinikkleder Caroline Holtet, veterinær.

Telefon: 41510923

Søknad og CV sendes innen 10. desember 2022 til caroline@dyrebeskyttelsen.no
Les om klinikken i Aftenposten Les om klinikken i Dagbladet

# data[].attributes.attachment_link.description
Arbeidsgiver: Dyrebeskyttelsen Norge Stillingstittel: Dyrepleier Arbeidssted: Oslo Stillingsprosent: 100% Varighet: Prosjektstilling med 2 års varighet, mulighet for forlengelse om prosjektet forlenges. Søknadsfrist: 10. desember 2022 Om organisasjonen Dyrebeskyttelsen Norge er en landsdekkende dyrevernorganisasjon med 25 lokalavdelinger fra Finnmark i nord til Mandal i sør. Vi har ca. 9000 medlemmer og tusenvis av frivillige.

# data[].attributes.attachment_link.readable_text
På avslutningsseremonien for sitt kull i juni holdt Anne Westervik Pedersen en tale der hun oppfordret sine med-kandidater til å være stolte av å være dyrepleiere.
"Noen ganger når jeg forteller at jeg studerer dyrepleie, får jeg spørsmål tilbake: "Åja, så du skal bli veterinær?". Da jeg først begynte på studiet og fikk dette spørsmålet, svarte jeg noe sånt som "Hehe, nei jeg skal bare bli dyrepleier". Det at jeg brukte ordet "bare" er så dumt, synes jeg, for vi er jo ikke "bare" dyrepleiere, vi er et utrolig viktig ledd i dyreklinikken, vi er en del av teamet dyrehelsepersonell. Om noen spør meg samme spørsmål i dag, så pleier jeg å svare med et smil og si stolt "Nei, jeg skal bli dyrepleier".
Et par uker senere reflekterer hun videre rundt dette.

- Da jeg kom inn på studiet var jeg usikker på hva jeg ville. Kanskje burde jeg heller bli veterinær, eller kanskje skulle jeg gjøre noe helt annet. Men jeg så fort at dette er et yrke som passer for meg, og jeg ble klar over hvor viktig det er at vi har dyrepleiere med den gode og brede kompetansen som vi har etter tre års utdannelse, sier Anne.

Hun tror dyrepleierstudenter kan føle seg litt underlegne veterinærstudentene fordi de går et lenger utdanningsløp.

- Men det er viktig å huske at det er to vidt forskjellige yrker. Vi kan faktisk en del som veterinærene ikke kan, og dyreklinikkene klarer seg ikke uten verken veterinærer eller dyrepleiere.

Det trengs bedre kjennskap til yrket
I talen sin slo hun også et slag for å løfte fram dyrepleieryrket blant allmennheten.

"Det er så mange som ikke vet hva en dyrepleier er eller at det i det hele tatt er et eget yrke. Her syns jeg vi burde få til en endring. Vi må få yrket vårt opp og fram, synlig for alle, til og med dem som ikke engang har dyr. Jeg tror dette ville vært et stort skritt på veien til bedre lønn og arbeidsvilkår for dyrepleiere. Jeg tror og håper at hvis folk hadde sett den jobben vi gjør, hvor fysisk og psykisk krevende den kan være til tider, så er det ingen som ville vært uenige om at vi egentlig fortjener bedre."

- Det er et givende, men hardt yrke. Det blir vi fortalt fra starten av studiet, og det er sant. Men det er også en svært viktig jobb vi gjør, og når dyrepleierstudiet dessuten har blitt et treårig bachelorstudium, mener jeg vi fortjener bedre lønnsvilkår, utdyper hun.

Hun tror bedre kjennskap til yrket er veien å gå.

- Jeg tror det er svært få eiere som vet hva som ligger bak den regningen de får hos dyrlegen, og det er en utfordring.

Fellesskap med veterinærene
Anne mener dette er en felles kamp med veterinærer.

- Hvis vi ser på deres utdanning, så er også veterinærene underbetalt, så dette må være en felles kamp for alt dyrehelsepersonell.

Hun er glad for at medstudenter på veterinærmedisin har forstått hvor viktig dyrepleiere er.

- På eksamensmarkeringen i juni var det en veterinærstudent som tok ordet og gratulerte alle de nye veterinærene, og så sa hun til slutt: "Og ikke minst gratulerer til vår høyre hånd i krigen; dyrepleierne." Og det synes jeg var så fint. For det viser at de setter stor pris på oss. Vi er et team.

Egen forening for dyrepleierstudenter
I 2018 ble Dyrepleiernes studentforening (DSF) dannet. Fram til da hadde det ikke vært en egen studentforening for dyrepleierstudenter. Det var studenter i kullet over Annes kull som tok initiativet. Anne ble med i styret og satt som leder fra februar 2020 til februar 2021.

- Vi har veldig fine foreninger ved Veterinærhøgskolen, men de har vært ledet av veterinærstudenter som naturligvis ikke vet hvordan det er på vårt studium. Derfor trengte vi å legge til rette for at dyrepleierstudenter kan komme og møte hverandre og spørre eldre studenter om alt det de lurer på. Det savnet jeg da jeg var helt ny her.

Hun håper foreningen kan bidra til bedre samhold på tvers av kullene.

- Da jeg begynte på studiet ble jeg litt overveldet over hvor mange veterinærstudenter det var i forhold til oss, og sånn tror jeg mange har det. Derfor håper jeg at DSF vil legge til rette for sosiale arrangementer der veterinærstudentene selvfølgelig er velkomne, men som også bidrar til å spleise sammen dyrepleierstudentene.

Trenger engasjerte studenter
Anne håper at DSF også kan bidra til stoltheten over dyrepleieryrket og til at færre dropper ut av studiet.

- Det handler mye om hvordan vi snakker sammen og at man føler man har et fellesskap å støtte seg på. I tillegg arrangerte vi i DSF besøk av Fagforbundet i fjor. De fortalte om den jobben som er gjort og som gjøres for å bedre arbeids- og lønnsvilkår for dyrepleiere, og det gir grunn til optimisme.

DSF er en fersk forening, og det har vært vanskelig å arrangere noe det siste året. Anne er tydelig på at folk må engasjere seg i foreningen dersom den skal kunne eksistere.

-De som sitter i styret nå er svært engasjerte, men jeg håper mange flere vil melde seg inn og bidra til å utvikle DSF. Jeg tror den dekker et behov og er viktig for studentmiljøet.

Det beste med jobben
Etter endte studier skal Anne rett inn i ny jobb. Hun har jobbet mye i klinikk de siste årene, men skal nå jobbe for en bedrift som produserer laboratoriemaskiner til dyreklinikker.

- Det høres kanskje rart ut siden jeg ble dyrepleier for å jobbe med dyr, men jeg skal jo fortsatt jobbe for dyrene. Og jeg vet at jeg skal tilbake til klinikk på et tidspunkt. Jeg føler meg ikke ferdigutdannet og vet at jeg fortsatt har mye å lære. Jeg gleder meg til å utvikle meg videre.

Hun svarer kjapt på spørsmål om hva som er det beste med å jobbe som dyrepleier.

- Det er å se at dyrene blir bedre når du har gjort noe for dem. Noen ganger føler jeg at enkelte dyr uttrykker glede og sender meg en slags takk. Dessuten lyser det opp hverdagen når jeg møter kunder som viser at de setter pris på den jobben jeg gjør.

Uvurderlig kompetanse
Anne skryter også av samholdet som oppstår på en klinikk.

- Vi skal være et team, og det har jeg vært så heldig å oppleve. Jeg mener at dersom du arbeider et sted hvor du føler at du blir sett på som mindre viktige enn veterinærene, så bør du kanskje vurdere om du skal finne deg et annet sted å jobbe. Det er en hard jobb, så du er nødt til å trives. Vær stolt over utdanningen og kompetansen din, engasjer deg i fagforeningen og vit at du har rett til å kjempe for bedre vilkår.

På full fart ut i arbeidslivet har hun klare oppfordringer til nye studenter.

- Bli med i DSF! Søk en deltidsjobb i klinikk, for det er til stor hjelp. Og ikke gi opp. Det er et tøft studie, men det er verdt det. Den kompetansen du sitter på når du er ferdig, er uvurderlig.

# data[].attributes.attachment_link.description
På avslutningsseremonien for sitt kull i juni holdt Anne Westervik Pedersen en tale der hun oppfordret sine med-kandidater til å være stolte av å være dyrepleiere. "Noen ganger når jeg forteller at jeg studerer dyrepleie, får jeg spørsmål tilbake: "Åja, så du skal bli veterinær?".

# data[].attributes.attachment_link.readable_text
Tekst: Julie Ragnhild Kjelsrud. Foto: Sanne Lundahl Andersen

Dyrepleie er et dynamisk og stadig voksende yrke med press på sterk faglig tyngde og et mangfold av arbeidsroller. Men der dette tradisjonelt har vært mer eller mindre avgrenset til klinikkarbeid finner vi i dag dyrepleiere på tvers av bransjer og på banebrytende vei inn i nye.

DiA har vært i kontakt med autorisert dyrepleier og leder i NDAF, Anne Westervik Pedersen, som forteller om sin arbeidsopplevelse gjennom et år hos diagnostikk- og laboratorieservicefirmaet IDEXX.

Studiet og inn i arbeidslivet

Anne studerte ved Veterinærskolen (NMBU) i Oslo rett før den ble flyttet til Ås, og ble uteksaminert i 2021.
"Min opplevelse av studiet var bra. Det er et ganske intenst studie man går igjennom og det er mye man skal lære seg på tre år, men det var veldig bra fordelt med både teori og praksis. Da jeg begynte å studere så jeg for meg å jobbe på en liten dyreklinikk der man kjenner godt til både kollegaer, kunder og pasientene. Jeg letet etter en jobb til endt studie sommeren 2021, og fant stillingsannonsen på en facebookgruppe for dyrepleiere og klinikkassistenter. Derfra kom jeg i kontakt med en annen som jobbet i IDEXX som fortalte meg om jobben og fikk meg til å søke."

IDEXX

En global leverandør av laborietekniske maskiner og utstyr spesialisert innenfor dyremedisin med utbredelse i 175 land - De tilbyr i tillegg diagnostisering via prøveforsendelser sendt inn til over 80 referanselaboratorier rundt omkring i verden. Også i norske dyreklinikker er de ledende når det gjelder ekstern prøvehåndtering utenfor klinikkene selv.

"Jeg ble med i et nordisk team som bestod av personer fra Danmark, Sverige, Finland og Norge, alle med forskjellig bakgrunn og i forskjellige roller innad i bedriften. Jeg samarbeidet tettest med de norske kollegaene mine, da vi delte de samme kundene. Som Field Support Representative (FSR) gikk oppgavene mine ut på å reise rundt til forskjellige dyreklinikker i landet. Hos kundene så installerte jeg IDEXX maskiner, samt holdt opplæring og foredrag som hadde relevans til IDEXX sine tjenester og utstyr. Det var noe veldig nytt og spennende; Jeg fikk en veldig god mulighet til å prøve noe helt annet for ett år og lære masse som jeg kan ta med meg videre i yrkeslivet."

Hver stilling, hver sine fordeler og utfordringer

"Det å gå rett fra studiet til en jobb som krever så mye planlegging og reising var en bratt læringskurve. Jeg hadde aldri bestilt en leiebil tidligere, for eksempel. Det var også svært krevende å sette seg inn i hvordan ting fungerer i en så stor, internasjonal bedrift. Samtidig likte jeg likte veldig godt friheten som medfulgte, at jeg kunne planlegge dagene mine helt selv, når jeg var på reise og når jeg var hjemme på hjemmekontor. Det jeg likte aller best var å reise rundt og besøke alle dyreklinikkene og møte kundene våre, treffe andre dyrepleiere og veterinærer i hele landet."

Dyrepleieren - en viktig nøkkelperson

Det er kjent at dyrepleiere har lange dager, tøffe arbeidsvilkår og ikke minst - for lav lønn. Dette til tross for at de er viktige medspillere for enhver bransje de befinner seg i, og kanskje særlig hos klinikkene. I tillegg til å ha en viktig rolle innenfor det medisinske og faglige nødvendig for å få den daglige driften til å gå rundt, besitter dyrepleierne en unik kunnskap og omsorg overfor eiere og kunder.

"Jeg føler at jeg har veldig god forståelse for klinikkene sine behov for smarte og enkle løsninger. Som FSR hos IDEXX opplevde jeg også at kundene våre ga meg en slags tillit med en gang jeg nevnte at jeg er dyrepleier selv, at jeg liksom er "en av dem". Ved opplæring og foredrag var det veldig fint å ha den medisinske bakgrunnen fra studiet også. Dette er et utrolig givende, men krevende yrke. Vi får langt ifra det vi egentlig fortjener med tanke på hvor fysisk og psykisk hard jobbhverdagen vår kan være, og vi trenger å bli mer synlige i samfunnet. Jeg tror ikke noen hadde vært uenige i at vi fortjener bedre lønn og vilkår hvis de hadde sett hva vi jobber med. Vi må også få en tydeligere status i samfunnet; det å være autorisert burde stå for noe - det er ikke kun en tittel."

# data[].attributes.attachment_link.description
Tekst: Julie Ragnhild Kjelsrud. Foto: Sanne Lundahl Andersen Dyrepleie er et dynamisk og stadig voksende yrke med press på sterk faglig tyngde og et mangfold av arbeidsroller. Men der dette tradisjonelt har vært mer eller mindre avgrenset til klinikkarbeid finner vi i dag dyrepleiere på tvers av bransjer og på banebrytende vei inn i nye.

# data[].attributes.attachment_link.description
Er du interessert i å jobbe med dyr og mennesker? De viktigste oppgavene i en travel hverdag som dyrepleier, er å tilrettelegge for og bistå veterinæren i pleie og behandling av syke og skadede dyr.

# data[].attributes.attachment_link.readable_text
Det veterinærmedisinske studiet ved NMBU er et profesjonsstudium som fører fram til autorisasjon som veterinær. Studiet tar fra 5,5 til 6 år.

Det finnes mange muligheter for videre utdanning innen veterinærmedisin. Noen eksempler er doktorgrad, diplomatutdanning og legespesialisering innen ulike fagområder, spesialiserte mastergradstudium, ledelse, og forvaltning.

Det er mulig til å ta veterinærutdanning i utlandet. Mattilsynet gir autorisasjon til veterinærer med utdanning fra andre land.

Les mer om veterinærutdanning i utlandet hos ANSA.

De vanligste jobbene blant veterinærutdannede

Hvilke utdanninger inngår?

867105 - Ph.d.-program, veterinærmedisin

867104 - Lic.med.vet.-utdanning

867101 - Dr.med.vet.-utdanning

771106 - Master, fiskehelse/akvamedisin, femårig

771101 - Cand.scient.-utdanning, fiskehelse

767102 - Utenlandsveterinærer, tilleggskurs

767101 - Cand.med.vet.-utdanning

Veterinærer kan spesialisere seg innen ulike felt.

akvakultursykdommer - fisk

hestesykdommer

næringsmiddelhygiene

produksjonsdyrsykdommer - småfe

produksjonsdyrsykdommer - storfe

produksjonsdyrsykdommer - svin

produksjonsdyrsykdommer - fjørfe

smådyrsykdommer - kjæledyr som hund, katt og kanin

# data[].attributes.attachment_link.description
Det veterinærmedisinske studiet ved NMBU er et profesjonsstudium som fører fram til autorisasjon som veterinær. Studiet tar fra 5,5 til 6 år. Det finnes mange muligheter for videre utdanning innen veterinærmedisin. Noen eksempler er doktorgrad, diplomatutdanning og legespesialisering innen ulike fagområder, spesialiserte mastergradstudium, ledelse, og forvaltning.

# data[].attributes.attachment_link.description
Vigo Informasjon om løpende lærekontrakter og godkjente lærebedrifter hentes fylkesvis fra Vigo. Alle landets fylker har inngått en driftsavtale med Vigo og Utdanning.no for å få denne informasjonen presentert våre nettsider. Vi henter nye data fra Vigo og oppdaterer informasjonen om lærlinger og lærebedrifter hver natt.

# data[].attributes.attachment_link.description
Som dyrepleier hjelper du veterinæren i det daglige arbeidet. Arbeidsdagen består av omsorg, pleie og behandling av dyr.